Dette er dårlige økonomiske tider
kjære med-TEDere, virkelig dårlige økonomiske tider.
Derfor vil jeg gjerne muntre dere opp
med en av de store, skjønt stort sett ukjente
kommersielle suksesshistoriene
fra de siste 20 årene.
Sammenlignbar, på sin egen spesielle måte,
med prestasjonene til Microsoft eller Google.
Og det er en industri som har motstått den gjeldende resesjonen
med sinnsro.
Jeg referer til organisert kriminalitet.
Vel, organisert kriminalitet har eksistert
i lange tider, hører jeg deg si.
Og det ville helt klart vært kloke ord.
Men i løpet av de siste 20 årene
har de erfart en vekst uten sidestykke.
Nå svarer det for omkring 15 prosent
av verdens BNP.
Jeg pleier å kalle det Den globale skyggeøkonomien,
eller, kort sagt, McMafia.
Så hva utløste denne usedvanlige veksten
i internasjonal kriminalitet?
Vel, man har jo globaliseringen,
teknologi, kommunikasjon, alt det der,
som vi skal komme tilbake til litt senere.
Før det vil jeg gjerne ta dere med tilbake
til denne hendelsen.
Kommunismens sammenbrudd.
Gjennom hele Øst-Europa, en hendelse av svært stor betydning
i vår etterkrigshistorie.
Nå er tiden inne for en total avsløring.
Denne hendelsen betydde svært mye for meg personlig.
Jeg hadde begynt å smugle bøker over jernteppet
til demokratiske motstandsgrupper i Øst-Europa,
som Solidarity i Polen,
da jeg var i tenårene.
Jeg begynte da å skrive om Øst-Europa,
og etter hvert ble jeg BBCs hovedkorrespondent i regionen.
Det var det jeg holdt på med i 1989.
Og da 425 millioner mennesker
endelig vant retten
til å velge sine egne regjeringer
var jeg i ekstase.
Men jeg bekymret meg også litt
for noen av de styggere sakene
som lurte bak muren.
Det tok for eksempel ikke lang tid
før den etniske nasjonalismen
begynte å røre på seg
i Jugoslavia.
Og midt blant kaoset,
blant euforien,
tok det meg litt tid å forstå
at noen av de menneskene som hadde sittet ved makten
før 1989, i Øst-Europa,
satt der fortsatt etter revolusjonene der.
Selvsagt var det jo folk som denne fyren.
Men det var også mer uforventede personer
som spilte en kritisk rolle i det som skjedde i Øst-Europa.
Som denne fyren. Husker dere disse typene?
De pleide å vinne gullmedaljer i vektløfting
og bryting hvert fjerde år i OL.
Og de var de store kjendisene i kommunismen.
Men en fantastisk livsstil som fulgte med.
De pleide å få flotte leiligheter i sentrum av byen.
Tilfeldig sex etter ønske.
Og de kunne reise til Vesten svært fritt,
noe som var en luksus på den tiden.
Dette kan komme som en overraskelse, men de spilte en kritisk rolle
i fremveksten av markedsøkonomien
i Øst-Europa.
Eller som jeg pleier å kalle dem: De var
kapitalismens jordmødre.
Her er noen av de samme vektløfterne
etter fornyelsen anno 1989.
I Bulgaria nå,
dette fotografiet ble tatt i Bulgaria,
da kommunismen kollapset over hele Øst-Europa
var det ikke bare kommunismen,
det var også staten som kollapset.
Dette betyr at politimakten ikke funket.
Rettssystemet fungerte ikke skikkelig.
Så hva måtte en businessmann fra den vidunderlige nye verden
av Øst-Europeisk kapitalisme ta seg til
for å forsikre seg at kontraktene hans ble beæret?
Vel, han kunne henvende seg til de som ble kalt, ganske prosaisk
av sosiologer, privatiserte etterforskningsinstitusjoner.
Vi kjenner dem helst som mafiaen.
Og i Bulgaria kunne mafiaen raskt tilslutte seg
14 tusen mennesker
som hadde fått sparken fra sikkerhetsfirma-jobbene sine
mellom 1989 og 1991.
Når staten kollapser,
og økonomien går sør i en forrykende fart,
så er det siste du vil ha på arbeidsmarkedet
14 tusen kvinner og menn som hovedsakelig er spesialisert
i overvåkning,
i smugling, bygging av undergrunnsnettverk,
og dreping.
Men nettopp det skjedde over hele Øst-Europa.
Så da jeg jobbet i 90-årene
brukte jeg mest tid på å dekke
den fryktelige konflikten i Jugoslavia.
Og jeg kunne ikke unngå å legge merke til
at de som utøvde de fryktelige grusomhetene,
de paramilitære organisasjonene,
var faktisk de samme som drev
syndikatene av organisert kriminalitet.
Og jeg kom på tanken at bak all volden
lå en skummel kriminell virksomhet.
Dermed besluttet jeg å reise rundt om i verden
og undersøke denne globale kriminelle underverdenen
ved å snakke med politifolk,
ved å snakke med ofre, ved å snakke med forbrukerne
av ulovlige varer og tjenester.
Men før alt annet, ved å snakke med gangsterne selv.
Og Balkan var et fantastisk sted å starte.
Hvorfor? Vel selvfølgelig
var det jo det at lov og orden hadde kollapset.
Men også, som de sier i handelsvirksomheten
så er det beliggenhet, beliggenhet, beliggenhet.
Og som jeg oppdaget i begynnelsen av mine undersøkelser
har Balkan blitt til en enorm transportsone
for ulovlige varer og tjenester fra hele verden.
Heroin, kokain,
kvinner som blir trafikkert inn i prostitusjon
og edle mineraler.
Og hvor er de på vei?
EU, som på denne tiden
begynte å høste fruktene av globaliseringen
og omdanne det til
det mest velstående forbrukermarkedet i historien.
Etter hvert omfattet det rundt 500 millioner mennesker.
Og en viktig minoritet
av disse 500 millioner menneskene
brukte gjerne noe av fritiden og overskuddet
på å ligge med prostituerte,
putte 50-Eurosedler i nesen
og ansette ulovlige immigranter som arbeidere.
Organisert kriminalitet i en globalisert verden
opererer på mye samme måte som en hvilken som helst annen bedrift.
Den har produksjonssoner
som Afghanistan og Colombia.
Den har distribusjonssoner
som Mexico og Balkan-landene.
Og selvfølgelig har den forbrukersoner
som EU, Japan,
og selvsagt USA.
Produksjons- og distribusjonssonene
pleier å ligge i utviklingsland.
Og de blir ofte truet med fryktelig vold
og blodutgytelser.
Ta Mexico, for eksempel.
Seks tusen mennesker drept i de siste 18 månedene
som en direkte konsekvens av kokainhandelen.
Men hva med Den demokratiske republikken Kongo?
Siden 1998 har fem millioner mennesker dødd der.
Det er ikke en konflikt man leser om i avisene.
Men det er den største konflikten på denne jorden
siden andre verdenskrig.
Og hvorfor det? Fordi mafiaer fra hele verden
samarbeider med de lokale paramilitære
for å få fatt på forsyningene
fra de rike mineralkildene
i regionen.
I år 2000 kom 80 prosent av hele verdens coltan
fra kilder i de blodige områdene
øst i Den demokratiske republikken Kongo.
Coltan finnes i nesten hver eneste mobiltelefon,
i nesten hver eneste laptop
og spillkonsoll.
De kongolesiske krigsherrene solgte dette stoffet til mafiaen
i bytte med våpen.
Og mafiaen solgte det så videre til vestlige markeder.
Og det er denne vestlige trangen
til forbruk
som er hoveddrivkraften
bak internasjonal organisert kriminalitet.
La meg få vise dere noen av mine venner i aksjon,
beleilig fanget på film av italiensk politi
idet de smugler ikke-tollbetalte sigaretter.
Sigaretter rett fra fabrikken er veldig billig.
EU pålegger dem deretter de høyeste skattene i verden.
Så hvis man kan smugle dem inn i EU
kan man skape en veldig pen profitt.
Og jeg vil gjerne vise dette for å demonstrere
den type ressurser som er tilgjengelig for disse gruppene.
Denne båten er verdt én million Euro som ny.
Og den er det raskeste som finnes i europeiske farvann.
Fra 1994, i syv år,
tok 20 av disse båtene
ferden over Adriaterhavet
fra Montenegro til Italia, hver eneste natt.
Som en konsekvens av denne handelen
tapte Storbritannia alene åtte milliarder dollar i statsinntekter.
I stedet gikk disse pengene til å finansiere krigene i Jugoslavia
og rett i lommene på skruppelløse individer.
Idet denne handelen begynte hadde italiensk politi
bare to båter som kunne komme opp i samme hastighet.
Og dette er veldig viktig, for den eneste måten å ta disse typene
er hvis de går tom for bensin.
Noen ganger tok gangsterne med seg
kvinner på vei inn i prostitusjon.
Og hvis politiet grep inn kunne de kaste
disse kvinnene på sjøen
slik at politiet måtte dra og redde dem fra å drukne
i stedet for å jage skurkene.
Så jeg har vist dere dette for å demonstrere
hvor mange båter, hvor mange fartøy som trengs
for å ta en av disse typene.
Og svaret er seks fartøy.
Og husk, 20 av disse hurtigbåtene
kom over Adriaterhavet
hver eneste natt.
Hva gjorde disse typene med alle pengene de tjente?
Dette er hvor globaliseringen kommer inn i bildet
for det var ikke bare dereguleringen av den globale handelen.
Det var liberaliseringen av internasjonale finansmarkeder.
Det gjorde saken straks mye enklere
for pengevaskerne.
De siste 20 årene har vært champagneepoken
for pengebegjæret.
I 90-årene så man hvordan finansinstitusjoner over hele verden
konkurrerte om forretningen deres.
Det fantes ganske enkelt ingen effektiv mekanisme
for å forhindre pengevasking.
Mange legitime banker ville også med glede
akseptere innskudd
fra svært tvilsomme kilder
uten å stille spørsmål.
Men ved kjernen av dette ligger det utenlandske banknettverket.
Og disse sakene
er en essensiell side ved pengevaskoppstillingen.
Hvis man vil ha noe gjort med ulovlige skatteunndragelser
og internasjonal organisert kriminalitet, pengevasking,
må man bli kvitt dem.
På den positive siden har vi i det minste én i Det hvite hus
som konsekvent har kommet med uttalelser
mot disse destruktive elementene.
Og hvis noen skulle lure på hva jeg tror
er nødvendigheten for
ny lovgivning, regulasjon, effektiv regulasjon,
så la oss ta en titt på Bernie Madoff,
som nå kommer til å tilbringe resten av livet i fengsel.
Bernie Madoff sjal 65 milliarder dollar.
Det plasserer ham helt der oppe på et Olympus av gangstere
sammen med colombianske karteller
og de største russiske syndikatene av kriminalitet.
Men han holdt på med dette i flere tiår
i selve hjertet av Wall Street.
Og ingen regulerende instans tok ham på det.
Så hvor mange andre Madoff-er finnes på Wall Street,
eller i London,
som lopper vanlige folk,
og hvitvasker penger?
Jeg kan fortelle deg at det finnes en god del av dem.
La meg gå nå videre til et grunnkurs i organisert kriminalitet.
Og det er narkotika. Morgenens andre bilde av en marijuanaplantasje.
Denne ligger faktisk sentralt i British Columbia
hvor jeg fotograferte den.
Den er en av titusener
av småbedrifter som opererer i B.C.
som sørger for at over fem prosent
av provinsens BNP kan forklares med denne handelen.
Jeg ble vist av Inspektør Brian Cantera
ved Royal Canadian Mounted Police
til en gigantisk lagerbygning øst for Vancouver
for å se noen av varene som jevnlig blir konfiskert
av Royal Canadian Mounted Police
fra smuglerne som sender det,
selvfølgelig, sørover til USA
der markedet er helt umettelig
for "B.C. Bud", som det kalles,
delvis fordi det blir markedsført som organisk,
noe som selvsagt slår veldig an i California.
(Latter)
(Applaus)
Politiet innrømmer selv
at dette ikke går ut over profitten, egentlig,
for hovedeksportørene.
Siden begynnelsen av globaliseringen
har det globale narkotikamarkedet blitt enormt utvidet.
Det har imidlertid ikke vært noen samtidig forøkning
i ressurser tilgjengelig
for politistyrkene.
Dette kan imidlertid snart komme til en endring.
For noe veldig rart er i ferd med å skje.
FN har anerkjent
tidligere, det var i forrige måned, faktisk,
at Canada er blitt et hovedområde for distribusjon og produksjon
av ecstasy og annet syntetisk dop.
Interessant nok har markedsandelen
av heroin og kokain gått ned
fordi pillene blir bare bedre og bedre på å gjenskape effekten deres.
Og dét forandrer alt.
For det forflytter produksjonen vekk fra utviklingslandene
og inn i den vestlige verden.
Når det skjer er det en trend
som er nødt til å overvelde vår politikapasitet i Vesten.
Den narkotikapolitikken vi har hatt på plass i 40 år
er mer enn moden for en svært alvorlig gjennomtenkning
spør du meg.
Så var det nedgangen.
Organisert kriminalitet har allerede tilpasset seg
svært godt til nedgangen.
Ikke overraskende; den mest opportunistiske industrien
i hele verden.
Og den har ingen regler i regulasjonssystemet.
Bortsett, selvfølgelig, fra to virksomhetsrisiko:
arrestasjon av politiet,
som ærlig talt er den siste av deres bekymringer,
og konkurranse fra andre grupper,
det vil si, en kule i bakhodet.
Det de har gjort er å forflytte virksomhetene.
Folk røyker ikke like mye dop eller besøker prostituerte like ofte
i nedgangstider.
Så i stedet har de invadert finans-
og bedriftskriminalitet til en stor grad,
men i hovedsakelig to sektorer,
og det er etterlikningsvarer
og cyberkriminalitet.
Det har vært fryktelig vellykket.
Jeg vil gjerne presentere Mr. Pringle for dere.
Eller skal jeg kanskje si, mer nøyaktig, Señor Pringle.
Jeg fikk en introduksjon til denne dingsen av en brasiliansk cyberkriminell.
Vi satt i en bil på Avenue Paulista
i São Paulo, sammen.
Koblet den opp til laptoppen min,
og innen fem minutter hadde han gjennomtrengt
datasikkerhetssystemet
i en viktig brasiliansk bank.
Det er virkelig ikke så vanskelig.
Og det er faktisk enda mye enklere, fordi
det som er fascinerende med cyberkriminalitet
er ikke så mye teknologien.
Nøkkelen til cyberkriminalitet er det vi kaller sosialt ingeniørarbeid.
Eller for å bruke faguttrykket,
én blir født hvert minutt.
Du vil ikke tro hvor lett det er
å overbevise folk til å gjøre ting med datamaskinen
ting som ikke er i deres direkte interesse.
Det tok ikke lang tid
før de cyberkriminelle lærte at den raskeste måten å gjøre dette på,
selvfølgelig, den korteste veien til en persons lommebok
er gjennom løfter om sex og kjærlighet.
Jeg går ut fra at noen av dere husker ILOVEYOU-viruset,
ett av de virkelig verdensomspennende virusene som oppsto.
Jeg var svært heldig da ILOVEYOU-viruset kom ut.
For den første personen jeg mottok det fra
var en av ekskjærestene mine.
Hun bar jo på alle mulig slags følelser for meg på den tiden,
men kjærlighet var ikke blant dem.
(Latter)
Så snart jeg så at dette kom opp i inboksen min
ekspederte jeg det straks til papirkurven,
og reddet meg selv fra en skikkelig stygg infeksjon.
Cyberkriminalitet - vær på vakt for det.
Én ting vi vet at internett gjør
er at internett hjelper disse typene.
Disse er mygg som bærer malariaparasitten
som infiserer blodet vårt idet myggen har fått et gratis måltid
på vår bekostning.
Artesunate er jo et svært effektivt medikament
for å utrydde parasitten i de første dagene
etter infeksjonen.
Men over det siste året eller så
har forskere i Kambodsja oppdaget
at det som skjer er at
malariaparasitten er i ferd med å utvikle motstandsdyktighet.
De frykter at grunnen til at den utvikler motstandsdyktighet
er at kambodsjanere ikke har råd til de kommersielle medisinene,
så de kjøper den på internett.
Og disse pillene inneholder mye lavere doser
av den aktive ingrediensen.
Noe som er grunnen til at ting er som de er,
parasitten begynner å utvikle motstandsdyktighet.
Grunnen til at jeg sier dette
er at vi er nødt til å vite
at organisert kriminalitet
påvirker alle slags områder av livene våre.
Du må ikke ligge med prostituerte
eller ta dop
for å ha et forhold til organisert kriminalitet.
De på virker bankkontoene våre.
De påvirker kommunikasjonen vår, pensjonsfondene våre.
De påvirker til og med maten vi spiser
og regjeringene våre.
Dette handler ikke lenger om
sicilianere fra Palermo og New York.
Det er ikke lenger noe romantisk med gangstere
i det 21. århundre.
Dette er en mektig industri
og den skaper instabilitet og vold
uansett hvor den er.
Det er en viktig økonomisk makt
og vi må ta den svært, svært seriøst.
Det har vært en glede å snakke for dere.
Takk skal dere ha.
(Applaus)